# New Birth Missionary Baptist Church

New Birth Missionary Baptist Church és una megaesglésia cristiana baptista carismàtica a la ciutat de Stonecrest, al comtat de DeKalb (Geòrgia). El seu pastor principal és Jamal Bryant des del 2018.

## Història

L'església es va fundar el 1939 a Scottdale com a església baptista Travelers Rest. El 1983 es va traslladar a Decatur i va adoptar el seu nom actual. Eddie Long va assumir el càrrec de pastor el 1987, quan l'església només tenia 300 membres.
El 1994, New Birth es va convertir en membre de la Full Gospel Baptist Church Fellowship, fins al 2008.
L'any 2001 es va construir un nou edifici amb un auditori amb capacitat per a 10.000 persones. El 15 d'agost de 2004 l'església va obrir una sucursal anomenada New Birth Memphis a Memphis, a dia d'avui tancada. El 2006, l'església va ser escollida per Coretta Scott King, vídua de Martin Luther King, per acollir i oficiar el seu funeral. L'acte va comptar amb la presència de quatre presidents dels Estats Units: George H.W. Bush, Bill Clinton, George W. Bush i Jimmy Carter. L'any 2010 l'església comptava amb 25.000 membres. El 2017, Stephen A. Davis, pastor de New Birth a Birmingham es va convertir en pastor sènior mentre continuava essent pastor de Birmingham. El juny de 2018 el bisbe Davis va dimitir.
El setembre de 2010, Maurice Robinson, Anthony Flagg, Jamal Parris i Spencer LeGrande van presentar demandes separades al·legant que Eddie Long va utilitzar la seva influència pastoral per a coaccionar-los a tenir relacions sexuals amb ell. Els demandants van afirmar que Long va posar els denunciants en nòmina de l'església, els va comprar cotxes i els va fer regals com viatges a l'estranger. El maig de 2011 les demandes es van resoldre extrajudicialment; però els termes no es van revelar. Més endavant els mitjans de comunicació van indicar que Centino Kemp va ser el cinquè acusador.
El 2022, al pòdcast Cool Soror de Rashan Ali, Jamal Bryant va afirmar que volia desenvolupar un «nou evangeli per a adults» acostumats a tenir relacions sexuals i que volien cultivar marihuana als terrenys propietat de l'església per atraure el jovent. El bisbe Patrick Wooden Sr., pastor de la Upper Room Church of God in Christ a Raleigh va criticar aquest projecte, afirmant que la marihuana és una droga perillosa que pot provocar depressió i suïcidis.

## Referències

* ↑ Blair, Leonardo; Reporter, Senior. «Jamal Bryant gets rock star welcome at New Birth, offered full support of county gov't» (en anglès), 10-12-2018. [Consulta: 16 juny 2024].
* ↑ «New Birth Church opens health facility to expand medical services in South DeKalb» (en anglès), 13-11-2023. [Consulta: 16 juny 2024].
* ↑ NPR, New Birth Missionary Church Hosts King's Funeral, npr.org, USA, February 7, 2006
* ↑ Blake, John «2005 AJC Report: Bishop Eddie Long benefits from his own church's charity». The Atlanta Journal-Constitution, 17-01-2017.
* ↑ Lohr, Kathy. «Senator Probes Megachurches' Finances». National Public Radio, 04-12-2007. [Consulta: 10 desembre 2007].
* ↑ Zoll, Rachel «Televangelists escape penalty in Senate inquiry». NBC News, 01-07-2011.
* ↑ «Bishop Long's church takes financial hit after scandal». Michigan Chronicle, 09-03-2011.
* ↑ Jonathan L. Walton, Watch This!: The Ethics and Aesthetics of Black Televangelism, NYU Press, USA, 2009, p. 128
* ↑ Maxwell, Joe. «The Calm After the Storm - Charisma Magazine Online» (en anglès americà), 01-08-2008. [Consulta: 16 juny 2024].
* ↑ «Ga. pastor spent a generation building megachurch» (en anglès americà), 23-09-2010. [Consulta: 16 juny 2024].
* ↑ Angie Moses, New Birth Charlotte enters foreclosure, lakenormanpublications.com, USA, October 23, 2014
* ↑ Holmes, Kevin «Bishop Eddie Long Sex Scandal Has Ties To Memphis». ABC 24 News, 22-09-2010 [Consulta: 13 novembre 2010]. Arxivat 2011-07-07 a Wayback Machine.
* ↑ Day to Day. «New Birth Missionary Church Hosts King's Funeral». NPR, 07-02-2006. [Consulta: 22 setembre 2010].
* ↑ Poole, Shelia M. «New Birth names Jamal Bryant as new senior pastor» (en anglès). The Atlanta Journal-Constitution. ISSN: 1539-7459.
* ↑ Smith, Samuel; Editor, Deputy Managing. «Eddie Long's Successor at Georgia Megachurch, Bishop Stephen A Davis, Resigns» (en anglès), 06-06-2018. [Consulta: 16 juny 2024].
* ↑ «Men allege sexual coercion by prominent Atlanta pastor». CNN, 21-09-2010.
* ↑ «Preacher Eddie Long Faces Third Sex Abuse Claim». AOL, 22-09-2010.
* ↑ Associated Press «4th Man Sues Ga. Megachurch Pastor». The Seattle News. Associated Press, 24-09-2010.
* ↑ «Bishop Eddie Long Radio interview, press conference canceled in wake of 3rd lawsuit». The Atlanta Journal-Constitution, 23-09-2010.
* ↑ Matt James C. Mckinley and Robbie Brown «Sex scandal threatens a Georgia pastor’s empire». nytimes.com, 25-09-2010.
* ↑ «Bishop Eddie Long Update: Fox 5's I-Team Uncovers 5th Accuser In Sex Scandal». Vibe, 29-07-2011. [Consulta: 16 setembre 2016].
* ↑ Blair, Leonardo; Reporter, Senior. «Pastor Jamal Bryant suggests new ‘gospel for grownups’ who are 'used to getting some' sex» (en anglès), 20-12-2022. [Consulta: 16 juny 2024].